Diari Oficial de la Generalitat Valenciana


Sumari del DOGV 3648, del 20-12-1999 (1999/10089)

Edicte de l'Ajuntament de Tavernes de la Valldigna sobre suspensió de l'atorgament de llicències urbanístiques en determinada àrea del nucli urbà de la població.
-----------------------------------------------------------------------------------------------------------------------------------------------------------------

### Dades del document

Número de DOGV
:   3648

Data del DOGV
:   20-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10093


Organisme emissor
:   Ajuntament de Tavernes de la Valldigna

Tipus de document
:   Edicte

Edicte de l'Ajuntament de Tavernes de la Valldigna sobre suspensió de l'atorgament de llicències urbanístiques en determinada àrea del nucli urbà de la població. [1999/X10603]
  
El Plenari d'aquest ajuntament, en la sessió del passat dia 2 de desembre, ha adoptat l'acord el tenor literal del qual és com segueix:
  
S'ha donat compte del dictamen emés per la comissió informativa d'Urbanisme, Obres, Activitats i Medi Ambient d'aquest ajuntament, en la sessió del dia 29 de novembre de 1999, que transcrit literalment diu:
  
Suspensió de l'atorgament de llicències urbanístiques en l'àrea Llepant-Riu, a fi d'estudiar la reforma del planejament urbanístic en aquesta àrea del nucli urbà de la població.
  
Vista la memòria justificativa sobre la conveniència de suspendre l'atorgament de llicències urbanístiques en l'àrea Llepant-Riu, del nucli urbà de la població, redactada en el mes de novembre d'enguany per l'arquitecte tècnic municipal senyor Juan Fernando Martínez Rubio.
  
Antecedents
  
I. La suspensió de l'atorgament de les llicències esmentades es refereix o afecta els terrenys que, classificats com estan en les vigents normes subsidiàries de planejament d'aquest municipi com a sòl urbà, es troben compresos en una àrea del nucli poblacional delimitada pels límits següents:
  
a) Nord: prolongació Passeig de Llepant.
  
b) Sud: riu Vaca.
  
c) Est: carrer del Riu i límit oest del sector de sòl de possible urbanització residencial d'alta densitat Vergeret.
  
d) Oest: prolongació carrer Camí del Clot i sòl no urbanitzable pròpiament dit.
  
L'extensió superficial de l'àrea indicada és de 22.634 m2.
  
II. La finalitat perseguida amb la suspensió expressada és sotmetre els terrenys inclosos en l'àmbit de la referida àrea al règim d'execució propi de les actuacions integrades mitjançant la formulació d'un pla de reforma interior que continga la delimitació d'una unitat d'execució i subsegüent programació de tals terrenys, per considerar que la urbanització simultània d'aquests resulta tècnicament més adequada des del punt de vista d'assegurar una major qualitat i homogeneïtat en la realització de les obres d'urbanització precises per a dotar els terrenys esmentats de la condició legal de solar.
  
III. El citat pla de reforma interior estudiarà la solució de planejament més idònia per al desenvolupament urbanístic dels terrenys en qüestió, i podrà introduir canvis en l'ordenació detallada actual d'aquests, continguda en les vigents normes subsidiàries municipals, que milloren aquesta ordenació.
  
IV. La suspensió de què es tracta tindrà la durada d'un any, afectarà a totes aquelles llicències urbanístiques que tinguen per objecte activitats de parcel·lació de terrenys, edificació o reforma dels edificis existents i implicarà, alhora, la d'adopció d'acords aprovatoris de nous programes per al desenvolupament d'actuacions integrades al territori de l'àrea delimitada, en consonància amb el que preveuen els articles 152, apartats 1 i 3, i 154 del Reglament de Planejament de la Comunitat Valenciana, aprovat per Decret autonòmic 201/1998, de 15 de desembre.
  
Als antecedents anteriors són d'aplicació els següents:
  
Fonaments jurídics
  
I. L'article 118, paràgraf segon, del Reglament de Planejament de la nostra comunitat autònoma disposa que ?mitjançant pla de reforma interior poden subsanar-se les insuficiències d'un pla general que no haja delimitat unitat d'execució per a terrenys la urbanització adequada dels quals convinga de realitzar mitjançant actuacions integrades, per ser tècnicament impossible o inadequat efectuar-la mitjançant actuació aïllada?.
  
II. D'altra banda, l'article 152, apartat 1, d'aqueix mateix Reglament estableix que ?els òrgans administratius competents per a sotmetre a informació pública plans i programes, fins i tot abans de convocar aquesta, podran acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, amb la finalitat de facilitar l'estudi o reforma de l'ordenació urbanística?. Alhora, l'apartat 3 d'aquest mateix precepte assenyala que la suspensió indicada ?s'extingirà, en tot cas, en el termini d'un any?. Finalment, l'article 154 del Reglament expressat proclama que ?la suspensió de llicències implicarà, també, la dels acords aprovatoris de nous programes a la zona afectada?.
  
III. De conformitat amb allò esmentat en l'article 60-2 Y) de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, l'acord suspensiu de l'atorgament de llicències urbanístiques haurà de ser publicat, per tal que puga tindre efecte, en el Diari Oficial de la Generalitat Valenciana.
  
IV. Conseqüentment amb allò establert en la disposició addicional tercera, paràgraf segon, de la Llei de la Generalitat Valenciana adés esmentada, competeix al Plenari d'aquest ajuntament l'adopció de l'acord a què es refereix el fonament jurídic anterior.
  
La Comissió, després de comentat a bastament l'assumpte entre els seus membres assistents a la sessió, per unanimitat de tots ells, decideix elevar al Plenari d'aquest ajuntament la proposta d'acord següent:
  
Primer
  
Formular un pla de reforma interior que continga la delimitació d'una unitat d'execució per a possibilitar la urbanització simultània dels terrenys del nucli urbà de la població compresos en la següent àrea del seu territori:
  
a) Nord: prolongació Passeig de Llepant.
  
b) Sud: riu Vaca.
  
c) Est: carrer del Riu i límit oest del sector de sòl de possible urbanització residencial d'alta densitat Vergeret.
  
d) Oest: prolongació carrer Camí del Clot i sòl no urbanitzable pròpiament dit.
  
Segon
  
Suspendre, durant un termini d'un any, comptador a partir de la publicació d'aquest acord en el Diari Oficial de la Generalitat Valenciana, l'atorgament de llicències urbanístiques de parcel·lació de terrenys, edificació o reforma dels edificis existents en tot l'àmbit de l'àrea determinada en l'apartat precedent, així com l'adopció d'acords aprovatoris de nous programes per al desenvolupament d'actuacions integrades al territori d'aqueixa àrea.
  
Tercer
  
Publicar aquest acord en el Diari Oficial de la Generalitat Valenciana perquè se'n prenga coneixement i als efectes que pertoquen.
  
El Plenari de l'Ajuntament, sense debat i per unanimitat de tots els grups polítics municipals, acordà d'aprovar, en els seus propis termes, la proposta d'acord que s'inclou en el dictamen adés transcrit.
  
Cosa que, en compliment del que preceptua l'article 27-6 B) de la Llei autonòmica valenciana 6/1994, de 15 de novembre, Reguladora de l'Activitat Urbanística, fem pública perquè en prengueu coneixement i efectes. L'expedient instruït al respecte queda a disposició de les persones i entitats que pogueren tenir cap interès en l'assumpte, per a la seua consulta i examen, en la Secció d'Obres Públiques i Urbanisme d'aquest ajuntament (c/ Gabriel Hernández núm. 51, planta primera), en dies i hores hàbils d'oficina.
  
Contra l'acord anteriorment transcrit, les persones i entitats citades podran interposar:
  
a) Amb caràcter potestatiu, recurs de reposició davant del Plenari d'aquest ajuntament, en el termini d'un mes comptador a partir de l'endemà de la data de la publicació d'aquest edicte en el Diari Oficial de la Generalitat Valenciana.
  
b) Directament recurs contenciós administratiu davant de la Sala d'aquest mateix ordre jurisdiccional del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la data de la publicació d'aquest edicte en el Diari Oficial de la Generalitat Valenciana
  
Tot això, sense perjudici que hi puguen interposar qualsevol altre recurs administratiu o jurisdiccional que estimen de dret.